armvectores/hy_wikipedia_2023 huggingface dataset:
Այզայա Բրաուն

Այզայա Ջեյ Բրաուն (անգլ.՝ Isaiah Jay Brown, ՄՀԱ՝ [aɪˈzaɪ.ə], հունվարի 7, 1997(1997-01-07), Ուեստ Բրոմիջ, Սենդուել, Ուեսթ Միդլանդս, Արևմտյան Միդլենդս, Անգլիա, Միացյալ Թագավորություն), անգլիացի ֆուտբոլիստ, Լոնդոնի «Չելսիի» և Անգլիայի մինչև 20 տարեկանների հավաքականի կիսապաշտպան և հարձակվող։ Բրաունը խաղացել է Անգլիայի մինչև 16 և 17 տարեկանների հավաքականներում։


== Ակումբային կարիերա ==
Այզայան խաղացել է «Վեստ Բրոմվիչ Ալբիոնի» ակադեմիայում և մինչև 21 տարեկանների թիմում։ 2012/13 մրցաշրջանում կատարել է նորամուտը ակումբի հիմնական կազմում՝ մասնակցելով Անգլիայի Պրեմիեր լիգայի «Ուիգան Ատլետիկի» դեմ խաղին և դառնալով երկրորդ ամենաերիտասարդ ֆուտբոլիստը Պրեմիեր լիգայում. այդ ժամանակ նա 16 տարեկան 117 օրական էր։
2013 թվականի հունիսի 8-ին «Վեստ Բրոմվիչ Ալբիոնը» մերժել է Բրաունի վերաբերյալ «Չելսիի» առաջարկը։ Ավելի ուշ՝ նույն ամսում, «Չելսին» հաստատել է Բրաունի պայմանագիրը։ Երկու ակումբների միջև փոխահատուցման հարցը, ինչպես հետագայում հայտարարվել է, հարթվել է դատական կարգով։
2015 թվականի հուլիսի 10-ին Բրաունը մեկ տարի ժամկետով վարձավճարով տեղափոխվել է «Վիտես», որը հանդես էր գալիս Էրեդիվիզիում։ Հուլիսի 30-ին կատարել է նորամուտը «Վիտեսի» կազմում՝ դուրս գալով խաղադաշտ թիմի հիմնական կազմում ՈՒԵՖԱ Եվրոպայի լիգայի որակավորման երրորդ փուլի առաջին խաղում ընդդեմ «Սաութհեմփթոնի» (0:3)։ Օգոստոսի 9-ին կատարել է նորամուտը Էրդիվիզիում՝ դուրս գալով խաղադաշտ 1-ին տուրի «Վիլլեմ II» ակումբի դեմ խաղում (1:1) և խաղադաշտում անցկացնելով 65 րոպե։ 2015 թվականի սեպտեմբերի 1-ին նոր քառամյա պայմանագիր է կնքել «Չելսիի» հետ։ 2016 թվականի մարտի 6-ին խփել է իր առաջին գոլը «Վիտեսի» կազմում, «Ռոդայի» դեմ խաղի 34-րդ րոպեին (2:1)։


== Ձեռքբերումներ ==
Թիմային
 «Չելսի»

Անգլիայի երիտասարդկան գավաթի դափնեկիր (2) - 2014, 2015
ՈՒԵՖԱ պատանեկան լիգայի հաղթող (1) - 2015
Ընդհանուր՝ 3 մրցանակ Անգլիայի հավաքական

Եվրոպայի մինչև 17 տարեկանների պատանեկան առաջնության հաղթող (1) - 2014
Ընդհանուր՝ 1 մրցանակԱնձնական

«Վեստ Բրոմվիչ Ալբիոն» ակադեմիայի տարվա լավագույն ֆուտբոլիստ (1) - 2013


== Ելույթների վիճակագրություն ==
2016 թվականի մայիսի 9-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը Archived 2016-03-28 at the Wayback Machine. Chelsea-fc.ru կայքում (ռուս.)
Ֆուտբոլիստի էջը Chelseafc.com կայքում (անգլ.)
Ֆուտբոլիստի էջը Football-lineups.com կայքում (անգլ.)
Ֆրանց Ռոխ

Ֆրանց Ռոխ (գերմ.՝ Franz Roh, փետրվարի 21, 1890(1890-02-21)[…], Ապոլդա, Սաքսեն-Վեյմար-Էյզենախ, Գերմանական կայսրություն - դեկտեմբերի 30, 1965(1965-12-30)[…], Մյունխեն, Գերմանիայի Ֆեդերատիվ Հանրապետություն), գերմանացի արվեստաբան, լուսանկարիչ և գեղարվեստական քննադատ, որը հայտնի է, մասնավորապես, որպես «մոգական ռեալիզմ» եզրույթի ամենահավանական հեղինակ, թեև օգտագործել է ներկայիս իմաստից էապես տարբեր իմաստով։


== Կենսագրություն ==
Ֆրանց Ռոխը սովորել է փիլիսոփայություն, պատմություն, գրականություն և արվեստ Բեռլինի, Լայպցիգի և Մյունխենի համալսարաններում։ 1916-1919 թվականներին նա Մյունխենի համալսարանում՝ արվեստի պատմության վերաբերյալ սեմինարի ժամանակ, եղել է Հայնրիխ Վոլֆլինի օգնականը, 1919 թվականին պաշտպանել է «17-րդ դարի հոլանդական նկարչություն» դոկտորական ատենախոսությունը (գերմ.՝ Holländische Malerei des 17. Jahrhunderts)։ Միաժամանակ ակտիվորեն հետաքրքրվել է նորագույն գեղարվեստով, մյունխենյան մի շարք հրատարակություններում հանդես է եկել որպես արվեստի քննադատ։ Շփվել է Գերմանիայի գեղարվեստական կյանքի այնպիսի գործիչների հետ, ինչպիսիք են Կուրթ Շվիթերսը, Մաքս Էռնստը, Գեորգ Գրոսը, Վիլի Բաումեյսթերը։ Հանդես է եկել որպես կոլաժների հեղինակ։
1925 թվականին լույս է տեսել «Հետէքսպրեսիոնիզմ՝ մոգական ռեալիզմ. նորագույն եվրոպական գեղանկարչության հիմնախնդիրները» մենագրությունը (գերմ.՝ Nach-Expressionismus – Magischer Realismus: Probleme der neuesten europäischen Malerei), որում, օգտագործելով Մարտին Հայդեգերի ֆենոմենոլոգիայի և փիլիսոփայության ինտելեկտուալ գործիքները, ողջունել է վիզուալ արվեստի վերադարձը փոխաբերականությանը՝ ի դեմս հետէքսպրեսիոնիզմի, և առաջ քաշել այն միտքը, որ արվեստը ևս մեկ անգամ հնարավորություն է ստացել կատարելու իր կարևոր գործառույթը՝ թույլ տալ մարդուն հետաքրքրությամբ ընկալել շրջապատող աշխարհը՝ իր ամբողջ անկախության մեջ։ 1929 թվականին հրատարակել է նրա՝ տարբեր հեղինակների ֆոտոշարքը՝ «Ֆոտոաչք. 76 ժամանակակից լուսանկար» (գերմ.՝ Foto-Auge. 76 Fotos der Zeit, 1973)։
Նացիոնալ-սոցիալիզմի ժամանակաշրջանում Ռոխը, որը նոր իշխանությունների կողմից գնահատվել էր որպես այսպես կոչված «դեգեներատիվ արվեստի» քարոզիչ, գործնականում զրկվել էր դասավանդելու և հրատարակելու հնարավորություններից՝ որոշ ժամանակ գտնվելով անազատության մեջ։ Այդ ընթացքում նա գրել է «Չճանաչված նկարիչ. մշակութային թյուրիմացության պատմություն և տեսություն» գիրքը» (գերմ.՝ Der Verkannte Künstler: Geschichte und Theorie des kulturellen Mißverstehens, հրատարակված՝ 1948, վերահրատարակված՝ 1993)։ 1958 թվականին լույս է տեսել Ռոխի «Գերմանական արվեստի պատմությունը 1900-ից մինչև մեր օրերը» մենագրությունը (գերմ.՝ Geschichte der Deutschen Kunst von 1900 bis zur Gegenwart)։ Հետպատերազմյան տարիներին Ռոխը նաև ցուցադրվել է որպես կոլաժների հեղինակ և գործել իբրև պատկերասրահի սեփականատեր, այդ թվում՝ իր կնոջ՝ Յուլիանա Ռոխի հետ միասին։


== Ծանոթագրություններ ==


== Գրականություն ==
Franz Roh: Kritiker, Historiker, Künstler. / Hrsg. von Ulrich Bischof — Köln: Venator & Hanstein, 1990.
Միքայել (Մարաշի գավառ)

Միքայել, գյուղ Արևմտյան Հայաստանում, Կիլիկիայի  Մարաշի գավառում։ Գտնվում էր Զեյթուն գյուղաքաղաքի մոտ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Նեմիրով (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՆեմիրովՆեմիրով (ուկրաիներեն՝ Немирів), քաղաքատիպ ավան Ուկրաինայի Լվովի մարզի Յավորովի շրջանում։ Հիմնադրվել է 1580 թվականին։
Չճշտված տվյալներով Նեմիրով քաղաքատիպ ավանում բնակվում էր 1 900 մարդ։ Բնակավայրը զբաղեցնում է 1,74 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վերադարձ (ֆիլմ, 2006)

Անվան այլ կիրառումների համար տե՛ս՝ Վերադարձ (այլ կիրառումներ)«Վերադարձ» (իսպ.՝ Volver), Պեդրո Ալմոդովարի  2006 թվականի ֆիլմը։ Ռեժիսորի խոսքերով՝ այն պատմություն է, որտեղ առկա են «տատիկ, մայր, դուստր, ուրվականներ և տանգո»։ Ֆիլմը մասնակցել է 2006 թվականի Կաննի կինոփառատոնի մրցութային ծրագրին։ Պեդրո Ալմոդովարը ստացել է մրցանակ լավագույն սցենարի, իսկ ֆիլմի դերասանուհիների կազմը կոլեկտիվ մրցանակ՝ դերասանական աշխատանքի համար։


== Հետաքրքիր փաստեր ==
Volver (իսպ. նշանակում է «վերադառնալ») լեգենդար արգենտինյան տանգո է՝ հավերժացված Կառլոս Գարդելի կողմից։ Ֆիլմում կատարում է Էստրելա Մորենտեն։
Ալմոդովարի նախորդ աշխատանքում՝ «Վատ դաստիարակություն» ֆիլմում (La mala educación, 2004), կան «Վերադարձի» վերաբերյալ ակնարկներ. առաջինը՝ Էնրիկե Գոդեդի «Տատիկ-ուրվական» ֆիլմի պաստառը, ապա՝ El Azar S.L.-ի աշխատասենյակում ևս մեկ պաստառում, որի ներքևի ձախ մասում Կարմեն Մաուրան է, ով խաղացել է Ալմոդովարի մի քանի ֆիլմերում։
Ալմոդովարի «Իմ գաղտնիքի ծաղիկը» (La flor de mi secreto, 1995) ֆիլմում «Վերադարձի» սյուժեն հիշատակվում է որպես գլխավոր հերոսուհու կողմից գրված գրքի սյուժեի։


== Ծանոթագրություններ ==
Բերյոզովսկի շրջան

Բերյոզովսկի շրջան (ռուս.՝ Берёзовский район), մունիցիպալ շրջան Ռուսաստանի Դաշնության Պերմի երկրամասում։
Ստեղծվել է 1923 թվականին։ Վարչական կենտրոնը՝ Բերյոզովկա։


== Աշխարհագրություն ==
Շրջանի տարածքի մակերեսը կազմում է 1977,7 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17814 մարդ։ Բնակչության խտությունը կազմում էր 9,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Փոքրիկ Լիլին

«Փոքրիկ Լիլին» (ֆր.՝ La petite Lili), 2003 թվականին ռեժիսոր Կլոդ Միլլերի նկարահանած դրամատիկական ֆիլմ, որի սյուժեն հիմնված է Անտոն Չեխովի «Ճայը» պիեսի հիման վրա։ Ֆիլմի պրեմիերան տեղի է ունեցել 2003 թվականի մայիսի 22-ին Կաննի կինոփառատոնում։


== Սյուժե ==
Մի խումբ ֆրանսիացի կինոգործիչներ իրենց հանգիստն են անցկացնում գյուղական վայրերում։ Նրանց թվում են դերասանուհի Մադոն, նրա որդին` Ժյուլիենը, եղբայրը` Սիմոնը և սիրեկանը` Բրիսը։ Ժյուլիենը սիրահարված է տեղացի մի աղջիկա` Լիլիին, որը երազում է դերասանուհի դառնալու մասին և դրա համար պատրաստ է փոխանակել երիտասարդի սերը նրա մոր սիրեկանի` ռեժիսոր Բրիսի հետ։


== Դերերում ==
Նիկոլ Գարսիա — Մադո Մարսո
Բերնար Ժիրոդո — Բրիս
Ժան-Պիեր Մարիել — Սիմոն Մարսո
Լյուդիվին Սանե — Լիլի / Էմիլյա Նովակի
Ռոբինսոն Ստևենեն — Ժյուլիեն Մարսո
Ժյուլի Դենարդիե — Ժանա-Մարի
Իվ Ժակ — Սերժ
Ան Լե Նի — Լեոնա
Միշել Պիկոլի — դերասան, որը «Ժյուլիեն» ֆիլմում մարմնավորել է Սիմոնայի դերը


== Պարգևներ և անվանակարգեր ==


== Կարծիքներ ==
Ֆիլմն արժանացել է կինոքննադատների խառը ակնարկների։ Ամերիկացի կինոքննադատ Ռոջեր Էբերտը 4 աստղերից ֆիլմին տվել է 3 աստղ։


== Ծանոթագրություններ ==


== Արտաքին հղումներ ==
«Փոքրիկ Լիլին»(անգլ.) ֆիլմը Metacritic կայքում:
«Փոքրիկ Լիլին»(անգլ.) ֆիլմը Box Office Mojo  կայքում
Իլենի բունգեի

Իլենի բունգեի (Euonymus bungeana), թուփ է, բարձրությունը 4-5 սմ է։ Ծաղկում է հուլիսին։ Բարձր գեղազարդ է հատկապես ուշ աշնանը։ Վառ նարնջակարմրավուն պտուղների և դեղնակարմրանարնջավուն տերևների շնորհիվ։ Պիտանի է Հայաստանի անտառաճման բոլոր շրջանների կանաչապատման մեջ օգտագործելու համար։


== Գրականություն ==
Ծառագիտություն, Հ. Ժ. Վարդանյան
Թուրքմենական օրացույց

Թուրքմենական օրացույց (թուրքմ.՝ Türkmenlerde wagt aňladylyşy), օրացույց, որը Թուրքմենստանում պաշտոնական գործածության մեջ մտավ 2002 թվականին՝ երկրի նախագահ Սափարմուրատ Նիյազովի հրամանով և չեղարկվեց 2008 թվականին՝ Գուրբանգուլի Բերդիմուհամեդովի կողմից։ Օրացույցն իրենից ներկայացնում է ամբողջությամբ գրիգորյան օրացույցը՝ 12 ամիսներով և շաբաթվա 7 օրերով։ Միակ առանձնահատկությունն այն է, որ ամսվա և շաբաթվա օրերն ունեն թուրքմենական անվանումներ։
2002 թվականին օրացույցը գործածության մեջ մտավ այնպիսի խորհրդանշական անվանումներով, որոնք նկարագրված են Սափարմուրատ Նիյազովի Ռուհնամա գրքում։


== Ամվա անվանումներ ==
հունվար (Ýanwar)՝ «թուրքմենբաշի» (Türkmenbaşy aý),
փետրվար (Fewral)՝ «բայդակ» (Baýdak aý, «դրոշի ամիս»։ Դրոշի տոնը նշվում է Նյազովի ծննդյան օրը։),
մարտ (Mart)՝ «նոռուզ» (Nowruz aý, ի պատիվ իրանական օրացույցների Ամանորի),
ապրիլ (Aprel)՝ «գուրբանսոլթան-էջե» (Gurbansoltan aý, ի պատիվ Նյազովի մոր),
մայիս (Maý)՝ «մահթումկուլի» (Magtymguly aý, ի պատիվ թուրքմեն հռչակավոր բանաստեղծ Մահթումկուլիի),
հունիս (Iýun)՝ «օգուզ» (Oguzhan aý, ի պատիվ Օգուզ խանի),
հուլիս (Iýul)՝ «գորկուտ-ատա» (Gorkut aý, թուրքմենական էպոսի հերոս),
օգոստոս (Awgust)՝ «ալպ արսլան» (Alp Arslan aý, թուրքմեն հրամանատար),
սեպտեմբեր (Sentýabr)՝ «ռուհնամա» (Ruhnama aý, Թուրքմենբաշիի գիրքը),
հոկտեմբեր (Oktýabr)՝ «գարաշսիսլիկ» (Garaşsyzlyk aý, «անկախության ամիս»),
նոյեմբեր (Noýabr)՝ «սանջար» (Sanjar aý, Թուրքմենստանի պատմական գործիչ),
դեկտեմբեր (Dekabr)՝ «բիտարապլիկ» (Bitaraplyk aý, «չեզոքության ամիս»)։


== Շաբաթվա օրերի անվանումներ ==
Թուրքմենական օրացույցով շաբաթվա բնօրինակ անվանումները գալիս են պարսկերենից․

երկուշաբթի (Duşenbe)՝ բաշգյուն (Başgün, գլխավոր օր)
երեքշաբթի (Sişenbe)՝ յաշգյուն (Ýaşgün, երիտասարդ օր)
չորեքշաբթի (Çarşenbe)՝ հոշգյուն (Hoşgün, բարեգործության օր)
հինգշաբթի (Penşenbe)՝ սոգապգյուն (Sogapgün, արդարության օր)
ուրբաթ (Anna)՝ աննագյուն (Annagün, աննա՝ պարսկական ավանդական անուն, որին ավելացվել է թուրքմենական «գյուն»-ը) կամ պարզապես աննա
շաբաթ (Şenbe)՝ ռուհգյուն (Ruhgün, հոգու օր)
կիրակի (Ýekşenbe)՝ դինչգյուն (Dynçgün, հանգստի օր)։


== Չեղարկում ==
2008 թվականի հուլիսի 1-ին Թուրքմենստանը վերադարձավ գրիգորյան անվանումներին և շաբաթվա անվանումների ավանդական պարսկական տարբերակին։


== Ծանոթագրություններ ==
Քյուրդ դաղ

Քյուրդ դաղ, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ագամեմնոն

Ագամեմնոնը (հունարեն՝ Ἀγαμέμνων), հին հունական առասպելներում՝ Միկենեի (կամ Արգոսի) թագավորն էր, Միկենեի թագավոր Ատրեոսի և թագուհու՝ Աերոպեի որդին, և Մենելաոսի եղբայրը։


== Կենսագրություն ==
Թիեստեսի կողմից Ատրեոսի սպանությունից հետո Ագամեմնոնը և իր եղբար Մենելաոսը ապաստան գտան Սպարտայի արքա Տինդարեոսի մոտ, որտեղ և ամուսնացան նրա դուստրերի՝ Կլիտեմնեստրայի և Հեղինեի հետ։ Կլիտեմնեստրայից Ագամեմնոնը ունեցավ մեկ որդի՝ Օրեստես և երեք դուստր՝ Իփիգենիա, Էլեկտրա և Քրիսոթեմիս։ Մինելաոսը հաջորդեց Տինդարեոսին՝ որպես Սպարտայի թագավոր, իսկ Ագամեմնոնը հաստատվեց իր հոր գահին։


== Տրոյայի պատերազմ ==
Երբ Տրոյայի արքա Պրիամոսի որդի Պարիսը (Ալեքսանդրը) առևանգեց Հեղինեին՝ Մենելաոսի կնոջը, Ագամեմնոնը երկրի բոլոր իշխանավորներին հղեց տրոյացիների դեմ պատերազմելու և այդ առևանգության դիմաց Տրոյայից վրեժ առնելու համար միավորվելու կոչ։ Ինքն անձամբ պատրաստեց և անձնակազմով ապահովեց 100 նավ և ընտրվեց միացյալ ուժերի գլխավոր հրամանատար։ Նավատորմը հավաքվեց Բեովտիայի Ավլիդա նավահանգստում և պատրաստվում էր ուղղվել դեպի Փոքր Ասիայի ափերը, բայց մեռյալ անհողմությունը և նույնիսկ հանդիպակաց քամիները խոչընդոտ հանդիսացան իրենց։ Խանգարող քամիները ուղարկել էր Արտեմիս աստվածուհին, որովհետև Ագամեմնոնը նախկինում ինչ-որ կերպով անարգել էր նրան։ Արտեմիսի զայրույթը մեղմացնելու համար Ագամեմնոնը զոհաբերում է իր դստերը՝ Իփիգենյային։


== Ագամեմնոնի սպանությունը ==
Հույների կողմից Տրոյան գրավելուց հետո Պրիամոսի դուստր Կասանդրան հայտնվեց Ագամեմնոնի սեփականությունը դարձած գերևարված տրոյացիների խմբում։ Հունաստան վերադառնալով, Ագամեմնոնը կայանեց Արգոլիսում, որտեղ ինքը, իր զինակիցները և Կասանդրան դավադրորեն սպանվեցին Էգիսթոսի կողմից, որը մինչ այդ սիրային հարաբերությունների մեջ էր Ագամեմնոնի կին Կլիտեմնեստրայի հետ։ Սակայն հույն բանաստեղծ Էսքիլեսի համաձայն, Ագամեմնոնի սպանությունն ի կատար է ածվել միայն Կլիտեմնեստրայի կողմից։ Հոր սպանության վրեժն առավ Օրեստեսը, որը վերադարձավ և սպանեց իր մորն ու նրա սիրեկանին։


== Ագամեմնոնի պաշտամունքը ==
Ըստ երևույթին, Ագամեմնոնը պատմական անձ էր, մայրցամաքային Հունաստանի միկենական կամ աքեական պետությունների արքայից արքա։ Հելլենական ժամանակաշրջանում նա Սպարտայում պաշտվում էր որպես «Զևս Ագամեմնոն» աստվածություն։
Ագամեմնոնը Հոմերոսի Իլիականի գլխավոր գործող անձանցից մեկն է։


== Աստղագիտության մեջ ==
Ագամեմնոնի պատվին է անվանվել (911) Ագամեմնոն աստերոիդը։


== Ծանոթագրություններ ==


== Արտաքին հղումներ ==
Ագամեմնոնը դասարան․ամ կայքում Archived 2016-09-05 at the Wayback Machine.
Սարայլի (գյուղ, Բլագովարսկի շրջան)

Սարայլի (ռուս.՝ Сарайлы, բաշկիրերեն՝ Һарайлы), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 263 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5757) Տիխա

(5757) Տիխա (անգլ.՝ Ticha), աստերոիդ աստերոիդների հիմնական գոտում։ Հայտնաբերվել է 1967 թվականի մայիսի 6-ին Կառլոս Սեսկոյի և Առնոլդ Կլեմոլայի կողմից Էլ Լիոնսիտոյում։
Միջին հեռավորությունը Արեգակից կազմում է 2,938439 ա. մ., առավելագույնը մոտենում է 2,3938 ա. մ. հեռավորության վրա և հեռանում 3,4831 ա. մ.։ Արեգակի շուրջ մեկ ամբողջական պտույտ է կատարում 1839,81 երկրային օրվա ընթացքում, իր ուղեծրով շարժվելով միջինում 0,195672 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5757) Տիխա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
WWE աշխարհի թիմային չեմպիոնատ

WWE աշխարհի թիմային չեմպիոնատ (անգլ.՝ WWE World Tag Team Championship), պրոֆեսիոնալ ըմբշամարտի նախկին տիտղոս «WWE» կազմակերպությունում։ Գործել է 1971 թ.-ից մինչև 2003 թ.-ը։
Տիտղոսը գործածվել գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։


== Արտաքին հղումներ ==
տիտղոսի պատմություն Archived 2009-10-03 at the Wayback Machine.(անգլ.)
Մալայական գրականություն

Մալակայական գրականություն, մալայացիների և նրանց ազգակից այն ժոդովուրդների գրականությունը, որոնք ապրում են ժամանակակից Ինդոնեզիայի, Մալայզիայի և Հարավային Թաիլանդի տերիտորիայում։
Հին մալայերենով ամենավաղ գրական հուշարձանները վերաբերում են VII դ.։ Բացառված չէ, որ այդ լեզուն սանսկրիտի հետ եղել է Շրիվիջայա (VII-XII դդ.) հնդկացած ամբողջ կայսրության գրական լեզուն։ XIV դ. միջնադարյան Մալակայական գրականության զարգացման կենտրոնը եղել է Պասեյ իշխանությունը (Սումատրայում), XV դ.՝ Մալակկա սուլթանությունը։ XVI դ. սկզբներին այն տեղափոխվել է Ջոխոր և Աչե, իսկ XIX դ.  Պենյենգատ սուլթանությունները։ Գրավոր գրականության արձակի հիմնական ժանրերը ներկայացված են տոհմաբանություն-ժամանակագրություններով և հեքիաթներով։ XVI դ. վերջին - XVII դ. 1-ին կեսին են վերաբերում դասական мալայական գրականության առավել նշանակալի ստեղծագործությունների՝ «Մալայական տոհմագրությունների» և միջնադարյան «Հանգա Թուահի պատմությունները» էպոսի վերջնական խմբագրությունները, ինչպես նաև ոչ ուղղափառ սուֆի բանաստեղծ Համզահ Ֆանսուրիի և նրա հետևորդ փիլիսոփա, բնապաշտ Շամսուդդին Պասեյսկու (մահացել է 1630 թվականին) ստեղծագործությունը։ Իրականության արտացոլման նկատմամբ բանական մոտեցումն է բնորոշ վաղ շրջանի լուսավորիչ Աբդուլլահ բին Աբդուլքադիր Մունշիի (1796-1854) և մալայացի վերջին պատմագիր Ռաջի Ալի Հաջիի (1909-1970) համար։
Սթափության համար պայքարի հանրապետական կամավոր ընկերություն

Սթափության համար պայքարի հանրապետական կամավոր ընկերություն, կամավոր հասարակական կազմակերպություն Խորհրդային Հայաստանում, ստեղծվել է 1985 թվականին՝ ի աջակցություն Գորբաչովի ընդունած «Չոր օրենքի» քաղաքականությանը։ 
Բարձրագույն ղեկավար մարմինն էր համարվում հանրապետության կոնֆերանսը (առաջինը՝ 1985 թվականին), գործադիրը՝ հանրապետության խորհուրդը։
Սեփական պնդմամբ, կոչված էր «նպաստել սթափ ապրելակերպի հաստատման, հարբեցողության և ալկոհոլիզմի վերացման համար պայքարի միջոցառումներին, հակաալկոհոլային շարժման ընդլայնմանը»։ Գործել են քաղաքային և շրջանային խորհուրդներ։
Արդյունաբերական ձեռնարկություններում, կոլեկտիվ և պետական տնտեսություններում, ուսումնական հաստատություններում, տնային կառավարչություններին և ԲՇԳ-ներին առընթեր գործել են սկզբնական կազմակերպություններ։
Տիռբիկու

Տիռբիկու (էստ․՝ Tirbiku), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 85 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քոմանչի շրջան (այլ կիրառումներ)

Քոմանչի շրջան, կարող է վերաբերել՝

Քոմանչի շրջան - ԱՄՆ Կանզաս նահանգի 105 վարչական միավորներից մեկը
Քոմանչի շրջան - ԱՄՆ Տեխաս նահանգի 254 վարչական միավորներից մեկը
Ռիչլենդ

Ռիչլենդ (անգլ.՝ Richland), քաղաք ԱՄՆ-ի Վաշինգտոն նահանգի հարավարևելյան մասում։


== Աշխարհագրություն ==
Գտնվում է Բենտոն շրջանի տարածքում։ Կենևիկ և Պասկո հարևան քաղաքների հետ միասին մտնում է Թրի-Սիթիս քաղաքային ագլոմերացիայի կազմի մեջ։ Գտնվում է Յակիմա և Կոլումբիա գետերի խառնատեղիում։ Քաղաքի մակերեսը կազմում է 101,29 կմ², որից 92,51 կմ²-ն ցամաք է, իսկ 8,78 կմ²-ն՝ բաց ջրային տարաքծներ։


== Բնակչություն ==
2010 թվականի մարդահամարի տվյալներով՝ Ռիչլենդի բնակչությունը կազմում է 48 058 մարդ, իսկ 2012 թվականի ապրիլի 1-ի տվյալներով՝ 49 890 մարդ։
2010 թվականի տվյալներով՝ ռասայական կազմը կազմված է սպիտակամաշկ ամերիկացիներից (87,0 %), ասիացիներից (4,7 %), աֆրոամերիկացիներից (1,4 %), բնիկ ամերիկացիներից (0,8 %), Խաղաղ օվկիանոսի կղզիների բնակչությունից (0,1 %) և ուրիշ ռասաների ներկայացուցիչներից (5,9 %)։ Ցանկացած ռասայում լատինոամերիկացիները կազմում են 7,8 %։
Բնակչության միջին տարիքը 39,4 տարեկանն է։ 18 տարեկանից ցածր անձանց բաժինը 24,2 % է, 18-ից մինչև 24 տարեկան անձանց բաժինը՝ 8,1 %, 25-ից մինչև 44 տարեկան անձանց բաժինը՝ 24,7 %, 45-ից մինչև 64 տարեկան անձանց բաժինը՝ 28,4 %, իսկ 65-ից բարձր տարիքի անձանց բաժինը՝ 14,6 %։ Քաղաքի բնակչության 49 %-ը տղամարդիկ են, սիկ 51 %-ը՝ կանայք։


== Բնակչության թվաքանակն ըստ տարիների ==


== Տրանսպորտ ==
Քաղաքը սպասարկվում է Ռիչլենդ օդանավակայանի կողմից։ Հարևան Պասկո քաղաքում գտնվում է Թրի-Սիթիսի օդանավակայանը։ Այդ երկու օդանավակայանները սպասարկում են միայն տեղական չվերթները։


== Քույր քաղաքներ ==
 Սինչժու, Չինաստանի Հանրապետություն


== Ծանոթագրություններ ==
Սլուղ

Սլուղ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բուրիտիրամա

Բուրիտիրամա (պորտ.՝ Buritirama), համայնք Բրազիլիայում՝ Բաիա նահանգի կազմում։ Գտնվում է Վալի Սան Ֆրանսիսկանու դա Բաիա նահանգի հյուսիսարևելյան մարզում։ Մտնում է Բառա գավառի կազմի մեջ։ Բնակչությունը կազմում է 21 632 մարդ՝ 2006 թվականի տվյալներով։ Գրավում է 3 797,871 կմ2 տարածք։ Բնակչության խտությունը՝ 5,7 մարդ/կմ²։


== Պատմություն ==
Քաղաքը հիմնադրվել է 1986 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 27.712.485,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.394,69 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,582 (տվյալները՝ ՄԱԿ-ի զարգացման ծրագրի)։
Օլյաուրի

Օլյաուրի (իսպ.՝ Ollauri), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 2,60 կմ2 տարածք։ Բնակչությունը կազմում է 319 մարդ (2010 թվականի տվյալներով)։ Գտնվում է պրովինցիայի վարչական կենտրոնից 5կմ հեռավորության վրա։


== Արտաքին հղումներ ==
Պաշտոնական կայք
Վիկտոր Պրոշկին

Վիկտոր Նիկոլաևիչ Պրոշկին (ռուս.՝ Ви́ктор Никола́евич Про́шкин, հունվարի 28, 1906(1906-01-28), Խարկով, Ռուսական կայսրություն - ապրիլի 11, 1983(1983-04-11), Լենինգրադ, ՌԽՖՍՀ, ԽՍՀՄ), ռուս խորհրդային գեղանկարիչ, գրաֆիկ, մանկավարժ, Լենինգրադի նկարիչների միության անդամ, Լենինգրադի բնանկարի դպրոցի ներկայացուցիչ։


== Կենսագրություն ==
Ծնվել է 1906 թվականի հունվարի 28-ին Խարկովում՝ Կուրսկի նահանգի Օբոյան քաղաքից եկած վաճառական ընտանիքում։ Հաճախել է Ն. Ստորոժևսկու մասնավոր նկարչական դպրոց։ 1924 թվականին ռեալական ուսումնարանն ավարտելուց հետո կրտսեր եղբոր՝ Անատոլիի հետ մեկնել է Լենինգրադ և ընդունվում է ՎԽՈՒՏԵՄԱՍ՝ գեղանկարչության ֆակուլտետ։ Սովորել է Կուզմա Պետրով-Վոդկինի, Գրիգորի Բոբրովսկու, Ալեքսանդր Սավինովի, Ալեքսեյ Կարևի մոտ։ Ավարտել է ինստիտուտը 1930 թվականին՝ ստանալով գեղանկարչության նկարչի կոչում։
1930 թվականից մասնակցել է ցուցահանդեսների։ Նկարել է դիմանկարներ, ժանրային կոմպոզիցիաներ, բնանկարներ։ Լենինգրադի նկարիչների միության անդամ է 1932 թվականից։ Վիկտոր Պրոշկինի ստեղծած նկարներից են՝ «Ինքնադիմանկար կանաչ գլխարկով» (1928), «Դրոշի մոտ» (1931), «Ձմեռային օրը Բիրժևի կամրջի մոտ», «Բեռնաթափումը նավահանգստում», «Բարկաս» (բոլորը 1934), «Վոլեյբոլ», «Որդու դիմանկարը» (1935), «Փոքր Նևա», «Պարաշյուտիստներ» (1936), «Աղջիկը աերոակումբից» (1937), «Նկարչուհի Մ. Շրայբերի դիմանկարը» (1938), «Գրոհ տորպեդային նավակների վրա Բալթիկում», «Պարտիզանական որոգայթ», «Օդաչուի դիմանկար» (բոլորը 1942), «Լադոգա։ Կյանքի ճանապարհ» (1945), «Կարմիր Վիբորժեց» գործարանի անվանի դարբին Մ. Լյագինի դիմանկարը» (1950), «Նևայի պողոտա» (1951), «Տերեփուկներ» (1954), «Мойка», «Ամբարձիչներ նավամատույցում» (երկուսն էլ 1956), «Լեյտենանտ Շմիդտի նավամատույց», «Մակարովի առափնյա», «Չեռնիշևսկու հրապարակ» (բոլորը 1957), «Ծովակալության գործարանի ներկարար Ե. Ալեքսանդրովայի դիմանկարը» (1959), «Աշուն։ Ֆոնտանկա» (1961), «Տղայի դիմանկար» (1962), «Ֆոնտանկան  ձմռանը», «Հին Լադոգայում» (երկուսն էլ 1964), «Ինքնադիմանկար» (1966), «Դեղին ծաղիկներ» (1968), «Բ. Ստեպանովը՝ «Էլեկտրապուլտ» գործարանի աշխատողը» (1975), «Աղջկա դիմանկարը» (1976), «Գլխարկով պատանին», «Անտոնի դիմանկարը» (1977), «Դեղին ծաղիկներ« (1978), «Անտոնի դիմանկարը», «Տանյայի դիմանկարը» (1979), «Նաստյա Ֆոմինայի դիմանկարը» (1980) և այլն։
1948 թվականից դասավանդել է Լենինգրադի Վ. Մուխինայի անվան գեղարվեստա-արդյունաբերական բարձրագույն ուսումնարանում, 1957 թվականից ղեկավարել է ընդհանուր գեղանկարչության ամբիոնը, պրոֆեսոր (1967 թվականից)։
Մահացել է 1983 թվականի ապրիլի 11-ին Լենինգրադում՝ կյանքի 78-րդ տարում։
Պրոշկինի ստեղծագործությունները գտնվում են Ռուսական պետական թանգարանում, թանգարաններում և մասնավոր հավաքածուներում Ռուսաստանում, Մեծ Բրիտանիայում, Իտալիայում, ԱՄՆ-ում, Ֆրանսիայում և այլ երկրներում։


== Ծանոթագրություներ ==


== Աղբյուրներ ==
Նախազգուշություն (վեպ)

«Նախազգուշություն» (անգլ.՝ Precaution), Ջեյմս Ֆենիմոր Կուպերի առաջին վեպը։ Լույս է տեսել 1820 թվականին։ Ի տարբերություն նրա հետագա ստեղծագործությունների՝ այս գրքի գործողությունները տեղի են ունեցել Անգլիայում։


== Ստեղծման պատմություն ==
Վեպը ստեղծելու գաղափարը Կուպերը պատահաբար է հղացել։ Մինչև 1820 թվականը, երբ նա դարձել է 31 տարեկան, գրեթե ոչինչ չի գրել։ Որպես պաշտոնաթող ծովային սպա՝ նա ապրել է Նյու Յորքի Սքարսդեյլ փոքրիկ քաղաքում և տեղական մակարդակով զբաղվել ձեռնարկատիրությամբ և քաղաքականությամբ։ Մի երեկո, երբ նրա կինը կարդացել է վերջերս լույս տեսած անգլիական սենտիմենտալ վեպերից մեկը, որը բավականին անհաջող էր ստացվել, Կուպերը բարձրաձայն նկատել է, որ կարող է գրել դրանից ավելի լավերը։ 1820 թվականի հունիսին նա ավարտել է վեպի աշխատանքը։


== Սյուժե ==
«Նախազգուշություն» վեպը գրվել է անգլիական սենտիմենտալ վեպերի ոգով։ Վեպի թեման ամուսնությունն է։ Հեղինակը հստակ առաջ է քաշում այն միտքը, որ դստեր համար փեսայի ընտրությունը նրա ծնողների բարոյական պարտականությունն է։


== Հրատարակություն ==
Վեպը հրատարակելու որոշումը ծագել է միայն այն ժամանակ, երբ հեղինակն արդեն բավականաչափ աշխատել էր դրա վրա։ Սկզբում վեպը բարձրաձայն կարդում էին ընտանիքի մի քանի ընկերների մոտ՝ չբացահայտելով հեղինակին։ Ունկնդիրները կարծում էին, որ հեղինակը անգլիացի գրող Ամելիա Օփին էր, որն այդ տարիներին շատ հանրաճանաչ էր։ Կուպերին այդ արդյունքը բավարարել է, և նա դիմել է հրատարակչին։ 1820 թվականի նոյեմբերին «Նախազգուշություն» վեպը երկու հատորով հրատարակվել Է Նյու Յորքում՝ առանց հեղինակի իմացության։ Ավելի ուշ վեպըթողարկվել է նաև Անգլիայում։ Օվկիանոսի երկու կողմում էլ գիրքը գործնականորեն գրեթե աննկատ է մնացել։


== Նշանակություն ==
Գրականության պատմության համար ինքնուրույն մեծ նշանակություն չունենալով՝ «Նախազգուշություն» վեպը Ֆենիմոր Կուպերի համար դարձել է գրչի կարևոր փորձարկում, որը թույլ է տվել նրան բացահայտել իր՝ գրողի տաղանդը, մտնել ամերիկյան գրական համայնք և սկսել գրքեր ստեղծել ամերիկյան բնօրինակ նյութի հիման վրա։ Առաջին նման գիրքը 1821 թվականին լույս տեսած «Լրտեսը կամ Պատմվածք չեզոք տարածքի մասին» գիրքն է։


== Ծանոթագրություններ ==


== Գրականություն ==
С.Иванько. Фенимор Купер. М., 1990.
Լևանտո

Լևանտո  (իտալերեն՝ Levanto), կոմունա Իտալիայում, Լիգուրիա մարզում՝ Սպեցիա գավառում։
Բնակչությունը ըստ 2008 թվականի տվյալների կազմում է 5616 մարդ, խտությունը՝ 148 մարդ/կմ²։ Զբաղեցնում է 38 կմ² տարածք։ Փոստային ինդեքս՝ 19015։ Հեռախոսային կոդ՝ 0187։
Բնակավայրի հովանավորն է համարվում՝ Անդրեյ Պերվոզվանիյը։ Տոնը նշվում է նոյեմբերի 30-ին։


== Ժողովրդագրություն ==
Բնակչության աճը։


== Կոմունայի վարաչակազմ ==
Հեռախոսահամար։ 0187 80221
Էլեկտրոնային հասցե։ info@comune.levanto.sp.it
Գլխավոր կայք։ http://www.comune.levanto.sp.it


== Արտաքին հղումներ ==
Բնակավայրի գլխավոր կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Ժեստիես

Ժեստիես (ֆր.՝ Gestiès), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վիկդեսո կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09134։


== Բնակչություն ==
Համայնքի բնակչությունը 2008 թվականին կազմում էր 9 մարդ։


== Տնտեսություն ==
2007 թվականի տվյալներով 4 աշխատունակ տարիքի մարդկանցից (15-64 տարեկան) 2-ը տնտեսապես ակտիվ էին, 2-ը անգործունակ (ակտիվության ցուցանիշը 50,0 %, 1999 թվականին եղել է՝ 100,0 %)։ 2 աշխատունակ բնակիչներից 2-ը աշխատում էին (կին), անաշխատանք մարդիկ չկային։ 2 անգործունակ մարդկանցից 2-ը թոշակառու էին։


== Տեսարժան վայրեր ==
XVI դարիմ եկեղեցի
XI դարի ռոմանական ժամատուն
Սիգյեի հովիտ
Սուրբ Նիկոլա ժամատուն


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ժեստիես» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-8 
«Ժեստիես» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Նովայա Սեմենովկա

Նովայա Սեմենովկա (ուկրաիներեն՝ Нова Семенівка), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1930 թվականին։
2001 թվականի տվյալներով Նովայա Սեմենովկա գյուղում բնակվում էր 5 մարդ։ Բնակավայրը զբաղեցնում է 0,324 կմ² տարածք։ Բնակչության խտությունը կազմում էր 15,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թեղենիս

Թեղենիս, Ալիբեգ, Ալիբեգդաղ, Ալիբեկ, լեռնագագաթ Հայաստանի Արագածոտնի և Կոտայքի մարզերի սահմանագլխին, Ծաղկունյաց լեռնաշղթայի ամենաբարձր կետն է (2851 մ)։ Կազմված է ստորին պալեոզոյի, կավճի և պալեոգենի ապարներից, որոնց վրա տեղադրված են միոպլիոցենյան անդեզիտներ և անդեզիտաբազալտիներ։
Հյուսիսային լանջն ունի թույլ թեքություն, հարավայինը զառիթափ է, ժայռոտ, մասնատված։ Լանջերը մինչև 2300-2401 մ անտառապատ են, բարձրադիր գոտում՝ լեռնամարգագետնային բուսականություն։ Հյուսիսային-արևելյան լանջին է Ծաղկաձոր քաղաքը, որից 6 կմ երկար ճոպանուղի է բարձրանում մինչև գագաթը։ Ձմեռային մարզաձևերի հանգրվան է և հանգստավայր։ Տեղ֊տեղ ծածկված է անտառներով, ունի հարուստ արոտավայրեր։ Լեռան փոսորակներում երբեմն ամռան ամիսներին ձյուն է մնում։ Գագաթից երևում է Սևանա լիճը։


== Ծանոթագրություններ ==
Պոլիկորո

Պոլիկորո  (իտալերեն՝ Policoro), կոմունա Իտալիայում՝ Բազիլիկատա մարզի Մատերա գավառում։
Բնակչությունը կազմում է 15567 մարդ (2008 թվական), բնակչության խտությունը կազմում է 232 մարդ/կմ²։ Զբաղեցնում է 67 կմ² տարածք։ Սահմանակից է Ռոտոնդելլա, Սկանցանո Յոնիկո, Տուրսի համայնքներին։ Փոստային ինդեքսն է՝ 75025։ Հեռախոսային կոդը՝ 0835։
Կոմունայի հովանավորն է Սուրբ Կույս Մարիամ Աստվածածինը։


== Բնակչություն ==
Պոլիկորոյի բնակչությունը.


== Ծանոթագրություններ ==


== Արտաքին հղումներ ==
http://www.comune.policoro.mt.it Archived 2016-05-01 at the Wayback Machine.
Մուսա Դեմբելե (այլ կիրառումներ)

Մուսա Դեմբելե, անուն ազգանունը կարող է վերաբերել

Մուսա Դեմբելե, բելգիացի ֆուտբոլիստ, (1987)։
Մուսա Դեմբելե, (1996), ֆրանսիացի ֆուտբոլիստ։
Մուսա Դեմբելե, (1988), սենեգալցի մարզիկ։
Ալան Մելիքջանյան

Ալան Մելիքջանյան, (ապրիլի 13, 1980(1980-04-13), Ռիգա, Լատվիական ԽՍՀ, ԽՍՀՄ), որը հայտնի է նաև Կապիտան Ապապատրանք (Captain Disillusion) կեղծանունով, Լատվիայում ծնված անկախ կինոարտադրող է։ Նա Հարավային Ֆլորիդայում տեղակայված Amelik Entertainment ՍՊԸ-ն հիմնադիրն է։ Կազմակերպությունը մասնագիտանում է եզակի և հնարամիտ ֆիլմերի, համացանցային սերիալների, գովազդների և երաժշտական տեսահոլովակների արտադրությունում։ Մելիքջանյանը իր գործուն մասնակցությունն է ունեցել տեսանյութերի համօգտագործման Openfilm եւ Filmnet.com կայքերի ստեղծման մեջ, ինչպես նաև YouTube-ում ներկայացվող Կապիտան Ապապատրանք հաղորդման ստեղծողն է։ Այն իրենից ներկայացնում է կատակերգական տեսանյութերի շարք, որը խրախուսում է քննադատական մտածողությունը և թերահավատությունը։ Հաղորդման ընթացքում հերքվում է և բացատրվում է լայն տարածում և մեծ քանակությամբ դիտումներ հավաքած երևակայական կամ գերբնական տեսանյութերի ճշմարտացիությունը։
Նա նաև պարբերաբար մասնակցել է The Amaz!ng Meeting (Զարմանալի Հանդիպում), ամենամյա համաժողովին, որը կենտրոնացած է գիտության, թերահավատության և քննադատական մտածողության վրա (2008 թվականից մինչև վերջին համաժողովը 2015-ին)։


== Վաղ կյանքը ==
Մելիքջանյանը ծնվել է խորհրդային դարաշրջանի կրկեսորդների ընտանիքում։ Նրա հայրը՝ Վիլենը, հատկապես հայտնի կատարող էր։ Ալանը շրջել է Սովետական Միությունով մեկ իր ծնողների հետ մինչև 6 տարեկանը՝ դպրոց հաճախելու տարիքը, այդ ժամանակ նա ապրում էր իր տատիկի հետ Ռիգայում։ Մելիքջանյանը հայկական և ռուսական ծագում ունի։ Այդ ընթացքում, նա ենթադրում էր, որ երբ մեծանա նույնպես կրկեսորդ է դառնալու՝
Ես մտածում էի, որ հավանաբար աճպարարությամբ եմ զբաղվելու։ Որ ծանոթանալու էի բոլոր աճպարարների հետ։ Նրանք ինձ ցույց կտային ձեռքերի ճարպկության միջոցով կատարվող հնարքերը, և 5, միգուցե 6 տարեկանում ես պատրաստ էի այդ ուղղով գնալ:
Ռիգայում, ուսումնական տարվա ընթացքում, Մելիքջանյանը անցկացնում էր իր ազատ ժամանակի մեծ մասը փորձելով պատճենել Դիսնեյի անիմատորների ոճերը։ Ամռանը նա վերսկսում էր իր կրկեսային ճանապարհային կյանքը։
Չորս տարեկանում Մելիքջանյանը հայտնվում է 1984 թվականի արտադրության ռուսական ֆիլմում, ու չնայած նրան, որ իր մասնակցությամբ դրվագները ֆիլմի վերջնական տարբերակից ջնջվել էին, նրա կերպարը մնացել էր ֆիլմի պաստառի վրա։ 12 տարեկանում, Մելիքջանյանը իր ընտանիքի հետ արտագաղթել է ԱՄՆ։
Նա հաճախել է William H. Turner Tech միջնակարգ դպրոց Մայամիում, և սովորել է վիդեոարտադրություն և 3-D անիմացիա։ Նա շարունակել էր զբաղվել դրանով Կերպարվեստի Միջազգային Ուսումնարանում, որը այժմ հայտնի է որպես Մայամիի արվեստի ու դիզայնի միջազգային համալսարան։
Նա ավարտել է ուսումնարանը կինոարտադրության ոլորտի կերպարվեստի բակալավրի կոչումով։


== Ծանոթագրություններ ==
Պրալբոինո

Պրալբոինո  (իտալերեն՝ Pralboino), կոմունա Իտալիայում, Լոմբարդիա մարզի Բրեշիա գավառում։
Բնակչությունը ըստ 2008 թվականի տվյալների կազմում է 2578 մարդ, խտությունը՝ 152 մարդ/կմ²։ Զբաղեցնում է 17 կմ² տարածք։ Փոստային ինդեքս՝ 25020։ Հեռախոսային կոդ՝ 25020։
Բնակավայրի հովանավորն է՝ Սան Ֆլովիանոն։


== Արտաքին հղումներ ==
http://www.comune.pralboino.bs.it/ Archived 2006-02-04 at the Wayback Machine.


== Ծանոթագրություններ ==
Գվոզդիկովկա (գյուղ, Պոլտավայի շրջան)

Գվոզդիկովկա (ուկրաիներեն՝ Гвоздиківка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Գվոզդիկովկա գյուղում բնակվում էր 4 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաճառ

Մաճառ կամ մաճար, ըմպելիք, խաղողի՝ դեռևս գինու չվերածված, մասնակիորեն խմորման ենթարկված քաղցու։ Ունի կիսաքաղցր, թթվաշ համ։ Ըմպում են խմորումն սկսվելուց հետո։ Խմորումը լրիվ ավարտվելուց հետո դառնում է գինի։ Հայաստանի խաղողագործական շրջաններում մաճառը հայտնի է վաղ շրջանից։
Վաշինգտոն շրջան (Ինդիանա)

Անվան այլ կիրառումների համար տե՛ս՝ Վաշինգտոն շրջան (այլ կիրառումներ)Վաշինգտոն շրջան (անգլ.՝ Washington County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.331 կմ² է, բնակչությունը՝ 27.223 մարդ (2010 թ. տվյալներով)։ Շրջկենտրոնն է Սալեմ բնակավայրը։ Կազմավորվել է 1813 թ.։
Կուկ-Կարաուկ

Կուկ-Կարաուկ (բաշկիրերեն՝ Күк-Ҡарауыҡ, ռուս.՝ Кук-Караук, «երկնագույն, երկնքի գույնի» և «աղմկող» բառերից), Կուկրաուկ (բաշկիրերեն՝ Ҡуҡырауыҡ - «ҡуҡырауыҡ»՝ դղրդացող բառից), ջրվեժ Ռուսաստանի Դաշնության կազմում գտնվող Բաշկորտոստան հանրապետությունում՝ համանուն գետի վրա։ 1965 թվականին հայտարարվել է բնության հուշարձան։ Գտնվում է Իշիմբայսկի արգելոցի տարածքում։
Կուկ-Կարաուկ ջրվեժը տեղակայված է Իշիմբայսկի շրջանի Մակարովո գյուղից 7 կմ հեռավորության վրա՝ Р316 ավտոճանապարհի մոտ (նախկին Բելորեցկի ճանապարհ)։ Նույն գետի վրա է գտնվում նաև Ҡуҡы-рауыҡ ջրվեժը։
Կուկ-Կարաուկը կազմված է մի քանի սանդղաջրվեժներից, որոնց ընդհանուր բարձրությունը կազմում է 10-12 մետր։ Ամռանը, երբ Կուկրաուկ գետի ջուրը նվազում է, ջրվեժը գրեթե անհետանում է. մնում են միայն ջրի ոչ մեծ շիթեր։
Ջրվեժի շուրջը լեռնային նոսր անտառ է, որտեղ աճում են լորենիներ, գորշ լաստենիներ, գորտնուկավոր կեչիներ։ Հանդիպում են նաև այլ բույսեր, ինչպիսիք են թանթռնիկի, մատնոցուկի, պտերների առանձին տեսակներ։
Կուկ-Կարաուկ ջրվեժը զբոսաշրջային վայր է։ Ջրվեժից ոչ հեռու են տեղակայված Կալիմ-ուսկան ժայռը և Սալավատյան ու Զիգանովկա քարայրները։


== Պատկերասրահ ==

		
		
		


== Ծանոթագրություններ ==


== Գրականություն ==
Дар Д., Ельянов А. За Кук-Карауком. 30000 километров на велосипедах и мотоциклах. Рисунки Е. Кршижановского. Ленинград: Государственное издательство детской литературы. 1963. 216с. Твердый переплет, обычный формат.
Кукраук// Башкирская энциклопедия http://encycl.bash-portal.ru/kukrauk.htm(չաշխատող հղում)


== Արտաքին հղումներ ==

 Водопад Кук-Караук
 Водопад Кук-Караук
Նկարագրություն(չաշխատող հղում)
Управление Федеральной службы по надзору в сфере природопользования (Росприроднадзора) по Республике Башкортостан Archived 2007-12-27 at the Wayback Machine.
Система охраняемых природных территорий Республики Башкортостан Archived 2014-07-14 at the Wayback Machine.
картина В. П. Денисова, пейзаж
Телевизионная передача «Следопыт»
Фотоотчет
Водопады Республики Башкортостан Archived 2019-10-07 at the Wayback Machine.
Alt.suicide.holiday

alt.suicide.holiday (a.s.h, ASH, անգլերենից թարգմանաբար՝ մոխիր), Usenet-ի անգլալեզու ասուլիս, այժմ հասանելի է նաև Google Groups-ով։ Նրա նախնական նպատակն էր քննարկել, թե ինչպես են ազդում հանգստյան և տոն օրերը ինքնասպանությունների քանակի վրա։ Բայց ժամանակ անց ASH-ն դարձել է հարթակ, որտեղ ընկճված և ինքնասպանության հակված մարդիկ կարող են ազատ շփվել իրար հետ և արտահայտել իրենց կարծիքները։ Որոշ մասնակիցներ ինքնասպանության ցանկություն չունեն, բայց մասնակցում են շփմանը, որ հոգեբանական օգնություն ցույց տան և համատեղ գտնեն ընկճախտից դուրս գալու ճանապարհներ։ Համաձայն ասուլիսի FAQ-ի կայքի նպատակը ինքնասպանությանը նպաստել կամ խանգարելը չէ։


== ASH ենթամշակույթ ==
Կայքում նորեկներին ավանդաբար ողջունում են «Բարով եք եկել ASH, բայց ցավում ենք, որ դուք այստեղ եք» բառերով։ Կայքի օգտատերերը շփման ընթացքում մշակել են ուրույն եզրաբանություն՝

«ashers», ASH մասնակից,
«ashspace», լայն հասկացություն է, որով նշում են նկանատիպ այլ ասուլիսերի, ինքնասպանների չաթերի, ֆորումների և կայքերի ինչպիսին է՝ alt.suicide.methods կայքը մասնակիցներին,
«Ավտոբուս բռնել» (անգլ.՝ Catch the bus), փոխաբերաբար նշանակում է ինքնասպան լինել,
ASH-ը հաճախ անվանում են ավտոբուսի կանգառ, որտեղ մի քանի մարդ կանգնած խոսում են և մտածում, թե արդյոք արժե՞ մտնել ավտոբուս։


== Ծանոթագրություններ ==
Կիկլոպներ

Կիկլոպներ, ինչպես նաև ցիկլոպներ (հին հունարեն՝ κύκλος), հունական դիցաբանության հերոսների խումբ (առասպելական միակնանի հսկաներ)։


== Առասպելաբանություն ==

Հոմերոսի պատկերմամբ կիկլոպներն այրաբնակ էին։ Հեսիոդոսը կիկլոպներին համարել է Ուրանոսի և Գեայի զավակները, որոնց հայրը իբրև պահում էր երկրի ընդերքում։ Կռոնոսը, աշխարհը կիկլոպների օգնությամբ տիրելուց հետո, շղթայել է նրանց։ Զևսն ազատել է կիկլոպներին և դարձրել Հեփեստոսի օգնականներդ, որոնք զենքեր են կռել հերոսների համար։ Մի զրույցի համաձայն՝ Կիկլոպներին ոչնչացրել է Ապոլլոնը։
Հնում կիկլոպներին են վերագրել վիթխարի քարերով կառուցված բերդերն ու ամրությունները։


== Ծագման առասպել ==
Պալեոնտոլոգներ Վիկտոր Պաչենկոն և Մարտին Ֆրեդը իրենց արձակուրդը Բիգ Բենդ Քանթրիում (Տեխասի նահանգ, ԱՄՆ) անցկացնելիս որոշում են հետազոտել տեղի բազմաթիվ քարանձավներից մեկը։
Նրանք այնտեղ գտնում են 2,5 մետր բարձրությամբ և մոտ 300 կգ քաշ ունեցող անհայտ էակի մնացորդներ։ Գտածոյի ամենատարօրինակը այն էր, որ այն ուներ միայն մեկ աչքի խոռոչ, ճակատի կենտրոնում։
Հայտնաբերված կմախքի տարիքը մոտ 10 հազար տարի էր։ Երբ գիտնականները կմախքի միջոցով վերականգնում են անսովոր արարածի արտաքին տեսքը, ապա ստացված պատկերը ամբողջ գիտական աշխարհին գցում է շոկի մեջ, քանի որ այն 100%-ով համընկնում էր ավանդապատումներում հանդիպող ցիկլոպների նկարագրությանը։
Անհրաժեշտ է նշել, որ ցիկլոպները համարվել են առասպելների և լեգենդների անիրական կերպարներ։
Ճիշտ է, հայտնագործության հեղինակները հետագայում անչափ զղճացին, որ հետաքրքրասիրությունը նրանց այդ քարայրն էր տարել, որովհետև սկզբնական շրջանում նրանք վերածվում են ծիծաղի առարկայի, քանի որ գիտական աշխարհը այդ սենսացիոն գտածոն համարում է որպես հիմար կատակ։
Միայն ոսկորների մանրակրկիտ հետազոտություններից հետո մասնագետները խոստովանեցին, որ այն իրոք պատկանում է ցիկլոպի։
Հավանական է, կամ հունացիները մ.թ.ա. ինչ որ ձևով հաջողացրել են լինել Ամերիկայում, կամ ժամանակին ցիկլոպները ապրել են օվկիանոսի երկու ափերում էլ։
Հոմերոսը ցիկլոպներին (նրանց անվանում էին նաև կիկլոպներ) պատկերել է որպես դաժան հսկաներ, որոնք ապրում էին քարայրներում և զբաղվում անասնապահությամբ։
Հավանաբար հունական հերոսներին ամերիկյան ափերին բնակվող ցիկլոպներին հասնելը իրոք անչափ դժվար գործ էր, սակայն նրանք կարող էին դա հեշտությամբ անել հարևան Բուլղարիայի Ռոդոպյան լեռներում, որտեղ ըստ տարածված լեգենդների նույնպես բնակվում էին ցիկլոպներ։


== Տես նաև ==
Կիկլոպյան ամրոց


== Ծանոթագրություններ ==
Օրիսաարե (Էստոնիայի շրջան)

Անվան այլ կիրառումների համար տե՛ս՝ Օռիսաառե (այլ կիրառումներ)Օրիսաարե շրջան (էստ․՝ Orissaare vald), շրջան Էստոնիայի Սաարեմաա նահանգում։ Շրջանի կենտրոնն է Օռիսաառե գյուղական ավանը։


== Բնակչություն ==
2007 թվականի տվյալներով շրջանում բնակվում էին 2116 մարդ։ Բնակչության խտությունը շրջանում կազմում էր 12,98 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2010-02-04 at the Wayback Machine. (էստոներեն)
Դիակոպտոն

Դիակոպտոն (հուն․՝ Διακοπτόν), փոքր քաղաք Հունաստանում, որը գտնվում է Պելոպոնեսի հյուսիսում։ Մտնում է Արևմտյան Հունաստանի կազմի մեջ գտնվող Ահեյա ծայրամասային միավորի Էյալիա համայնքի կազմի մեջ։ Ըստ 2011 թվականի մարդահամարի՝ բնակչության թիվը կազմում է 2183 մարդ։ Քաղաքը գտնվում է Կորինֆյան ծովածոցի ափին՝ Վուրայկոս գետի ակունքից ոչ հեռու։ 1885 թվականին կառուցվել է երկաթուղին, որը Դիակոպտոնը կապել է Կալավրիտա քաղաքի հետ։ Միաժամանակ քաղաքի միջով անցել է Աթենք-Կորինթոս-Պատրաս հին ազգային ճանապարհ 8-ը։ Նոր ազգային ճանապարհ 8ա-ն անցել է քաղաքից 1 կմ հարավ։ Դիակոպտոնը գտնվում  է Պատրասից 40 կմ արևելք և Էյոնից 15 կմ հարավ-արևելք։


== Դիակոպտոնի համայնք ==
Դիակոպտոնի համայնքային միության մեջ մտնում է 4 բնակավայր։ Ըստ 2011 թվականի մարդահամարի՝ բնակչության թիվը հասնում է 2252 մարդու։ Մակերեսը կազմում է 31,998 կմ²։


== Բնակչություն ==


== Բնիկներ ==
Դիոնիսիս Պապայանոպուլոս (1912-1984) - հույն դերասան։


== Ծանոթագրություններ ==
Տատյանովկա (գյուղ, Շևչենկոյի շրջան)

Անվան այլ կիրառումների համար տե՛ս՝ ՏատյանովկաՏատյանովկա (ուկրաիներեն՝ Тетянівка), գյուղ Ուկրաինայի Խարկովի մարզի Շևչենկոյի շրջանում։ Բնակավայրը նախկինում նաև անվանվել է Նիկոլաևսկի, Շադակիրևկա։ Հիմնադրվել է 19-րդ դարում։
2001 թվականի տվյալներով Տատյանովկա գյուղում բնակվում էր 112 մարդ։ Բնակավայրը զբաղեցնում է 0,91 կմ² տարածք։ Բնակչության խտությունը կազմում էր 123,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեդա Օսիպյանց

Սեդա Ավագի Օսիպյանց (1922, Մոսկվա, Մոսկվայի մարզ), հայ քանդակագործ։


== Կենսագրություն ==
1951 թվականին ավարտել է Մոսկվայի Վասիլի Սուրիկովի անվան գեղարվեստական ինստիտուտը։ 1951 թվականից մասնակցել է ցուցահանդեսների։


== Ստեղծագործություններ ==
«Նորակառույցներում»
«Մայրություն»
«Հաց»
«Արոսենիներ»


== Ծանոթագրություններ ==
Տոնածառի գողերը

«Տոնածառի գողերը» (ռուս.՝ «Похитители ёлок»), 2005 թվականի ամանորյա մուլտֆիլմ, որն ստեղծել է Էլվիրա Ավագյանի կողմից «Սոյուզմուլտֆիլմ» կինոստուդիայում։


== Սյուժե ==
Տիեզերքի խորքերից կլոր տիեզերանավով գալիս են երեք կանաչ այլմոլորակայիններ։ Իջնելով Երկիր՝ նրանք կանաչ մեծ եղևնու գագաթին տեսնում են պայծառ լուսավորված աստղը և փորձում գողանալ տոնածառը։ Սակայն եղևնին մեծ էր ու աճել էր Ձմեռ պապի տան մոտ, որն արթնանում է ու կախարդում ձնեմարդերի ջոկատը։ Այլմոլորակայինները հեռանում են և տեսնում գունավոր լույսերով զարդարված Էյֆելյան աշտարակը։ Մոտենում են նրա գագաթին ու փորձում գողանալ այն, բայց հասկանում են, որ շատ մեծ է։ Այդտեղից հեռանալուց հետո նրանք հայտնվում են Իտալիայում, որտեղ տեսնում են պատուհաններից դուրս նետվող կահույք ու այլ իրեր։ Աֆրիկայում նրանք տեսնում են, թե ինչպես է Կոկոս պապը պարում երգող երեխաների հետ։ Խույս տալով փղի կնճիթից՝ այլմոլորակայինները շարունակում են իրենց ճանապարհն ու տեսնում Ազատության արձանը։ Փորձում են նրանից գողանալ տոնածառը, սակայն նրանց շրջապատում են ուղղաթիռները, և այլմոլորակայիններ ստիպված են լինում փախչել։ Թռչելով Երկրի շուրջը՝ նրանք ընկնում են Ձմեռ պապի տան մոտ, որը բարձրացնում է տիեզերանավը, տանում տուն ու կախում տոնածառից։ Քանի դեռ Ձմեռ պապը գնացել էր շամպայն բերելու, այլմոլորակայինները հեռանում են՝ տանելով տոնածառն ու կարմիր թաթպանիկը։ Ձմեռ պապը եզրակացություն է անում. «Տոնածառը գողացան։ Շնորհավոր Նոր տարի»։ Իսկ այլմոլորակայիններն արդեն տիեզերքում պարում էին տոնածառի շուրջն ամանորյա ուրախ երաժշտության ներքո։


== Ստեղծողներ ==
Սցենարի և երգերի տեքստերի հեղինակ՝ Անդրեյ Ուսաչյով
Ռեժիսոր՝ Էլվիրա Ավագյան
Բեմադրող նկարիչ՝ Ա. Մարտինով
Երաժշտության հեղինակ՝ Ալեքսանդր Պինեգին, Մաքսիմ Դունաևսկի, Լ. Բեկման
Գործիքավորողներ՝ Մ. Սամոյլով, Ա. Պինեգին
Երգերը կատարում են՝ Յուրի Գալցև, Լարիսա Բրոխման, Ալեքսանդր Պինեգին, Օլգա Շորոխովա, Ս. Կարատևա և «СветАфор» մանկական երգի թատրոն
Նկարիչ-անիմատորներ՝ Դմիտրի Կուլիկով, Ալեքսանդր Լևչիկ, Ալեքսանդր Պանով, Ե. Գրոշևա, Յու. Եֆրեմովա, Մարիա Պարֆենովա, Ե. Գրուշինա, Ն. Ֆեդոտովա, Սերգեյ Ուրուսով
Նկարիչ՝ Ելիզավետա Ժարովա
Մոնտաժող՝ Օլգա Վասիլենկո
Հնչյունային օպերատոր՝ Անդրեյ Զինին
Կոմպոուզինգ և հատուկ էֆեկտներ՝ Սերգեյ Ուրուսով, Մարիա Ուրուսովա, Տ. Սիչևա
Խմբագիր՝ Տատյանա Պապորովա
Տնօրեն՝ Ս. Խորով
Պրոդյուսեր՝ Հակոբ ԿիրակոսյանՍտեղծողների ցանկը կազմվել է ըստ մուլտֆիլմի տիտրերի։


== Թողարկում DVD-ով ==
Մուլտֆիլմը թողարկվել է DVD-ով «Տոնածառի գողերը» հավաքածուում (Սոյուզմուլտֆիմ)։


== Արձագանքներ ==

— Գեորգի Բորոդին, «Ամանորյա անիմացիա» (2007 թվականի հոկտեմբեր)


== Ծանոթագրություններ ==


== Գրականություն ==
Усачёв Андрей Дело было в Новый год (стихи и песни). — М.: Рипол-Классик, 2015. — 40 с. — ISBN 978-5-386-08821-7


== Արտաքին հղումներ ==
«Տոնածառի գողերը» մուլտֆիլմը «Անիմատոր.ռու» կայքում
Ջերմեյն Օ'Նիլ

Ջերմեյն Լի Օ'Նիլ ավագ (անգլ.՝ Jermaine Lee O'Neal Sr., հոկտեմբերի 13, 1978(1978-10-13), Կոլումբիա), ամերիկացի նախկին բասկետբոլիստ, կենտրոնական հարձակվող։ Հանդես է եկել Բասկետբոլի ազգային ասոցիացիայում (NBA)։
Հաջող դպրոցական կարիերայից հետո, ընդամենը 17 տարեկանում, ընտրվել է NBA-ի 1996 թվականի դրաֆթի առաջին ռաունդի 17-րդ համարի ներքո՝ «Պորտլենդ Թրեյլ Բլեյզերսի» կողմից։ 18 տարեկանում կատարելով մասնագիտական առաջնաելույթը, տվյալ ժամանակահատվածում համարվել է NBA-ում հանդես եկող ամենաերիտասարդ մարզիկը։
«Պորտլենդի» կազմում աննշան չորս մրցաշրջան անցկացնելուց հետո 2000 թվականին տեղափոխվել է «Ինդիանա Փեյսերս», որտեղ անցկացրած ութ տարիների ընթացքում վեց անգամ ճանաչվել է NBA-ի աստղ, ընդգրկվել «All-NBA» խորհրդանշական հավաքականներում, ինչպես նաև 2001-02 մրցաշրջանի ավարտին արժանացել Ամենակատարելագործված բասկետբոլիստի կոչմանը։
Հետագայում հանդես է եկել նաև «Տորոնտո Ռեպտորս», «Մայամի Հիթ», «Բոստոն Սելտիքս», «Ֆինիքս Սանս» և «Գոլդեն Սթեյթ Ուորիորս» ակումբներում։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ ռեֆերենսում Archived 2013-04-04 at the Wayback Machine.(անգլ.)
Սթարապտոր

Սթարապտոր, պոկեմոն Նինթեմդոից։ Նորմալ և թռչող պոկեմոն է, և ունի երեք զարգացման ձև։ Սթարապտորտը զարգացման վերջին ձևն է։ Առաջին ձևը Սթարլի, իսկ երկրորդը՝ Սթարավիա։ Ընդհանուր հասակը կազմում է 120 սմ, իսկ կշիռը՝ 24,9 կգ։ Կարգաթիվն է #118։


== Անվանում ==
Պոկեմոնի անգլերեն անվանումը թարգմանաբար նշանակում է սարյակ, իսկ բնօրինակ ճապոներեն անվանումը նշանակում է պարզապես ջնջող։ Ֆրանսերեն անունը նշանակում է ջնջում։


== Ծագում ==

Սթարապտորը սարյակ է։ Պոկեմոնի ունի թռչելու լավ հնարավորություններ։ Պոկեմոնի հիմնական հակառակորդը Հանչքրովն է։


== Զարգացում ==
Սթարլին զարգանալով դառնում է Սթարավիա, իսկ Սթարավիան Սթարապտոր։


== Ազդեցություն ==
Նրա դեմ ազդում են էլեկտրական, սառույց և քար տեսակի պոկեմոնները։


== Վիճակագրություն ==
Ստատիկա

HP (նվազագույն՝ 374)
գրոհ (նվազագույն՝ 372)
պաշտպանություն (նվազագույն՝ 262)
գրոհի արագություն (նվազագույն՝ 218)
պաշտպանության արագություն (նվազագույն՝ 240)
ցատկ (նվազագույն՝ 328)


== Տես նաև ==
Սթարավիա
Հանչքրով


== Ծանոթագրություններ ==


== Արտաքին հղումներ ==
Պոկեդեքս